stanford-oval/wikipedia huggingface dataset:
בני ברק (יישוב עתיק)
האתר

האתר הארכאולוגי של בני ברק הקדומה מזוהה בתל נמוך הנמצא בין שדות חקלאיים צמוד מדרום-מערב למחלף מסובים, ומצפון-מזרח לחירייה. השם אל-ח'ירייה ניתן לאזור כיוון שבמקום שכן כפר ערבי עד מלחמת העצמאות על חורבות תל בני ברק הקדומה. פירוש השם "חירייה" בערבית הוא "טוב", מאחר שהאדמה באזור משובחת וטובה מאוד לחקלאות. לכפר קראו תחילה "איבן אברק", ומאוחר יותר לאחר הקמת היישוב היהודי בני ברק, שהוקם על אדמתו, שינה הכפר את שמו כדי להבדיל עצמו מהיישוב היהודי. למעשה מייסדי העיר בני ברק של ימינו רכשו את קרקעות העיר מתושבי "חירייה" בשנת 1924. למרות חשיבותו ההיסטורית, עד היום אתר בני-ברק הקדומה לא נחקר באופן מסודר ונותר מוזנח למדי ולא ידוע לציבור. רשות העתיקות ואוניברסיטת תל אביב ערכו בשנות ה-70 חפירות הצלה במקום בפיקוחם של ארכאולוג מחוז תל אביב דאז, ד"ר יוסף פורת, ד"ר רם גופנא ואיתן אילון ובהשתתפות סטודנטים ותלמידים. בחפירות נתגלו ממצאים שונים גם מתקופות קדומות יותר – הכלכוליתית והפרסית. כמו כן חפירת בדיקה נערכה בשנת 2005. במסגרת העבודות להקמת פארק אריאל שרון הוחלט לערוך במקום חפירה ארכאולוגית מקיפה, לחשוף את שרידי בני ברק ולפתוח את המקום למבקרים. בתל ישנם עצי שיזף ושיחי צבר.
האתר > החפירות באתר

בחודשים אוקטובר ונובמבר 2005 נערכה חפירת בדיקה בתחומי האתר לקראת הנחת קו מים. החפירה נערכה מטעם רשות העתיקות ובמימון מע"צ ונוהלה על ידי ע' שדמן.
החפירה נערכה בשוליים המזרחיים של התל, כ-200 מ' מדרום-מערב למחלף מסובים. נפתחו שני ריבועי חפירה צמודים והובחנו שלוש שכבות שככל הנראה הופרעו מכלים מכניים.
רשות העתיקות פרסמה, כי בשל השטח המצומצם שנחפר והפגיעות בשרידים הקדומים, יש להתייחס בזהירות לתוצאות החפירה.
הערות שוליים

↑  A. Kirk Grayson, Jamie Novotny, The royal inscriptions of Sennacherib, king of Assyria (704-681 BC). Part 1, Eisenbrauns, 2012, עמ' 64 (הקטע חוזר גם בעמ' 95, 114, 131, 175, 192, 210 ו־222) וכן ב־A. Kirk Grayson, Jamie Novotny, The royal inscriptions of Sennacherib, king of Assyria (704-681 BC). Part 2, Eisenbrauns, 2014, עמ' 48
↑  ”בהמשך מסעי, צרתי על בית דגון, יפו, בני ברק, אזור, ערי צדקא, שלא מיהר לכרוע לרגלי, כבשתיהם ונשאתי את שללן.” ("מנסרת שיקגו", טור ב', שורות 68ב–72).
↑  חורבת בני ברק, באתר רשות העתיקות.
↑  תלמוד בבלי, מסכת סנהדרין, דף ל"ב, עמוד ב'.
↑  ”הֱלֹך (לך) אחר (אחרי) חכמים לישיבה, [...] אחר (אחרי) רבי עקיבא לבני ברק” (מסכת סנהדרין, לב ב)
↑  מדרש בראשית רבה, מוסף לסדר ויגש, צה, ח, וכן ויקרא רבה, כא, ח.
↑  תוספתא, מסכת שבת ד ב (מצוטט גם בתלמוד בבלי, מסכת שבת, דף מ', עמוד א'); מסכת כתובות, קיא ב; תלמוד בבלי, מסכת בבא בתרא, דף קנ"ד, עמוד א' ומסכת בבא בתרא, דף קנ"ה, עמוד א'
↑  תלמוד בבלי, מסכת שבת, דף מ', עמוד א', מעשה במרחץ של בני ברק שפקקו נקביו, למחר נכנס רבי אלעזר בן עזריה ורבי עקיבא והזיעו בו ויצאו ונשתטפו בבית החיצון, אלא שחמין שלו מחופין בנסרים. כשבא הדבר לפני חכמים, אמרו: "אף על פי שאין חמין שלו מחופין בנסרין".
↑  תלמוד בבלי, מסכת בבא בתרא, דף קנ"ד, עמוד א', מעשה בבני ברק באחד שמכר בנכסי אביו ומת, ובאו בני משפחה וערערו לומר קטן היה בשעת מיתה, ובאו ושאלו את רבי עקיבא מהו לבודקו, אמר ....
↑  תלמוד בבלי, מסכת סנהדרין, דף צ"ו, עמוד ב'
↑  תלמוד בבלי, מסכת כתובות, דף קי"א, עמוד ב', רמי בר יחזקאל איקלע לבני ברק, חזנהו להנהו עיזי דקאכלן תותי תאיני וקנטיף דובשא מתאיני וחלבא טייף מנייהו ומיערב בהדי הדדי, אמר היינו "זָבַת חָלָב וּדְבָשׁ" (תרגום חופשי: רמי בר יחזקאל נזדמן לבני-ברק, וראה עזים אוכלות תחת תאנים, והיה דבש נוטף מן התאנים וחלב מטפטף מן העזים והם מתערבבים זה בזה, אמר: "זו ארץ זבת חלב ודבש".
נסיכות

נְסִיכוּת היא יחידה פוליטית מדינית המוגדרת כקרקע הנשלטת על ידי נסיך. היא מובחנת מממלכה, כאשר לעיתים קרובות המייחד את הנסיכוּת מממלכה הוא גודלה הקטן ולעיתים העדר עצמאותה.
ליכטנשטיין, אנדורה ומונקו היו נסיכויות אירופאיות, שבמהלך הזמן הפכו למדינות.
לעומת זאת, הנסיכויות של ויילס בבריטניה ואסטוריאס בספרד אינן מדינות עצמאיות כיום, אף על פי שבימי הביניים נחשבו לנסיכויות. בשני המקרים, יורש הכתר של המלך השולט מחזיק גם בתואר של שליט הנסיכוּת (לדוגמה יורש העצר של אנגליה הוא גם נסיך ויילס ויורש העצר של ספרד הוא גם נסיך אסטוריאס). יוצאת הדופן היא אנדורה, אשר נשלטת בידי שני נסיכים אשר בפועל אינם בעלי מעמד מלכותי; הראשון הוא נשיא צרפת אשר גובלת מצפונה, והשני הוא הבישוף של דיוקסיית אורז'ל בקטלוניה, ספרד אשר גובלת מדרומה.
לעיתים הפיכתו של אזור מסוים לנסיכוּת נובעת מסיבות היסטוריות: קטלוניה לדוגמה, גם כאשר הייתה מדינה עצמאית ששטחה מברצלונה לאתונה, הייתה ידועה כנסיכוּת. אף ששליטה נחשב למלך של ממלכת אראגון, שהורחבה לאימפריה הארגונית. בהיסטוריה של רוסיה המונח "נסיכוּת", ולעיתים גם "דוכסוּת", משמש במקום המונח הרוסי המקורי knyazhestvo, אדמה הנשלטת על ידי קניאז, תואר אצולה המקביל בערך ל"נסיך".
מהבחינות שתוארו לעיל, ניתן לראות בכל אחת משבע האמירויות באיחוד האמירויות הערביות כנסיכות או אמירות.
צבי וינמן

| --- | --- |

 לידה:  1940 
 פטירה:  16 במרץ 2015 (בגיל 75 בערך) 
 מקום קבורה:  הר המנוחות 
 מדינה:  ישראל 
 תקופת הפעילות:  ? – 16 במרץ 2015 
 
הרב וינמן מתייעץ עם הרב אלישיב בהכנת כתובה
הרב צבי וינמן (1940 – 16 במרץ 2015) היה טוען רבני, רב, היסטוריון, שמאי ועסקן חרדי. מזכ"ל ארגון יד לאחים.
ביוגרפיה

נולד ב-1940 בארץ ישראל לאפרים מטרנוב פולין וציפורה מגרמניה. מצאצאי רבי לוי יצחק מברדיטשוב. למד בישיבות היישוב החדש וכנסת חזקיהו, ב-1966 קיבל רישיון טוען רבני עם חתימת הרב יוסף שלום אלישיב, ושימש כנציגו של הרב כטוען רבני בדיונים נודעים בהם פרשת האח והאחות.
רבה של גרמניה המזרחית, שליחה ונציגה במגעים עם ממשלת בריטניה. היה גם מעורב בתהליכי משא ומתן שונים וחשאיים, בין היתר בשליחות המוסד הישראלי. ידוע בין היתר כי היה מיודד עם ראש מינהל הביון הגרמני מרקוס וולף עמו פעל בשיתופי פעולה שונים והיה מראשי המעורבים בפרשות קרב סולטאן יעקוב וחטיפת רון ארד. היה חבר בוועדת צמרת באוגוסט 1996, ועדה שחבריה התבקשו לגבש אמנה חברתית להסדרת היחסים בין דתיים לחילונים, וכן להציע הסדרים עקרוניים לסגירת כבישים בישראל מסיבות דתיות ולא דתיות.
התגורר בשכונת סנהדריה המורחבת בירושלים. נפטר ב-16 במרץ 2015.
מספריו

מקטוביץ' עד ה' באייר ספר היסטוריה ותחקירים על תולדות היהדות החרדית ואגודת ישראל
דעת תורה ואמונת חכמים : אהבת ארץ ישראל האמיתית - פרקים בעליה לארץ ישראל לדורותיה. פעילות בין-לאומיות של אגו"י [אגודת ישראל] במאה העשרים : עיונים, מקורות ומסמכים בתולדות היהדות החרדית - הוצאת ותיקין, ה'תשס"ז
ודע מה שתשיב : עיונים, מקורות ומסמכים / צבי וינמן. יהדות התורה והמדינה / מאת א. גיטלין. ה'תשס"א
לקריאה נוספת

משפחה, ז' בטבת ה'תשע"ה, עמ' 18–28
הערות שוליים

↑  ועדת צמרת - ועדה ציבורית לגיבוש המלצות בדבר מדיניות כוללת בעניני תחבורה בשבת, באתר ארכיון המדינה
↑  תנועת כלי רכב בשבת, באתר מטח, ‏2006
↑  מקטוביץ עד ה׳ באייר, צבי וינמן, באתר WorldCat
| --- | --- |
בקרת זהויות :  NLI: 987007311245705171  ISNI: 0000 0000 5282 0263  LCCN: nr95026853  VIAF: 29425418   WorldCat (עם VIAF): 29425418 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
מיכה שטרית

| --- | --- |
שטרית בהופעה, 2005
שטרית בהופעה, 2005
 לידה:  19 בדצמבר 1962  (בן 62) נהריה, ישראל 
 מוקד פעילות:  ישראל 
 תקופת הפעילות:  מ-1980
 סוגה:  רוק
 שפה מועדפת:  עברית 
 כלי נגינה:  גיטרה 
 חברת תקליטים:  הד ארצי
 שיתופי פעולה בולטים:  אריק איינשטיין, יזהר אשדות, ברי סחרוף, עמיר בניון, ארקדי דוכין
 פרופיל ב-IMDb
 
מיכה שטרית (נולד ב-19 בדצמבר 1962) הוא זמר-יוצר ומפיק מוזיקלי ישראלי, ממקימיה של להקת הרוק "החברים של נטאשה".
ביוגרפיה

שטרית נולד בנהריה להורים שעלו ממרוקו וגדל ביקנעם. שטרית גדל במשפחה קשת יום ביקנעם. בגיל 11, כשהתמודד עם סיפור משפחתי טרגי, נחשף למערכת יחסים אסורה בין אביו לאשתו של שותפו. בעקבות הגילוי, השותף פתח בירי, וכתוצאה ממנו נורו אביו, דודתו וסבתו.
החל את הקריירה המוזיקלית בתחילת שנות השמונים עם ארקדי דוכין בלהקת "ספטימה 5". ב-1986 עבד ביחד עם ארקדי דוכין על שירים חדשים תחת השם "לא כולל מע"מ". בהקלטות אלו שטרית שר ודוכין הלחין.
בשנת 1988 הקימו שטרית ודוכין את להקת "החברים של נטאשה", שהפכה לאחת הלהקות המצליחות בישראל בכל הזמנים ואחת הבולטות ביותר בשנות התשעים. אלבום הבכורה של הלהקה, "החברים של נטאשה", יצא ב-1989. שטרית כתב והלחין מספר שירים אחדים באלבום, ובניגוד להסתייגויות שהיו לו שנים אחדות קודם לכן, גם שר. בין היתר כתב שטרית את מילות השיר "מלנכולי", וכתב, הלחין ושר את השיר "יש זמן".
בסוף 1989 הוציא ארקדי דוכין אלבום סולו ראשון, "רוצה ויהיה", שהורכב כולו משירי המשורר הרוסי ולדימיר ויסוצקי. את הגרסאות העבריות לרוב השירים כתב שטרית. במקביל החל שטרית גם בכתיבה לזמרים אחרים. באותה שנה כתב את השיר "לפעמים" לרון שובל ללחן של ארקדי דוכין, ואת "בגלל הרוח" שהלחינה לאה שבת ושר שלומי שבת.
ב-1991 יצא האלבום השני של להקת החברים של נטאשה, "שינויים בהרגלי הצריחה". גם באלבום זה השתתף שטרית בכתיבת והלחנת חלק מהשירים, ובהם "בדקה אחת שפויה", "אם כבר לבד..." ו"על קו הזינוק".
לאלבומה של מזי כהן "מעברים" שיצא ב-1992 כתב שטרית את השירים "כמו מסטיק ישן", "מעברים" ו"למרגלות הר הגעש". לאלבומו של שלומי שבת "שעה אחת ביחד" שיצא ב-1993 כתב שטרית מספר שירים. באותה שנה הקליטו שטרית ודוכין אלבום לילדים בשם "אחלהזאורים". כמו כן באותה שנה הקליט שטרית דואט עם שרון ליפשיץ "סלואו ירח", במסגרת אלבומה "קו האושר".
בשנת 1994 יצא אלבומה האחרון של החברים של נטאשה, "רדיו בלה בלה". שטרית כתב את כל שירי האלבום, שמתוכו הצליחו שירים כ"חדשות?", "עכשיו אני" ו"אני לא רוקד כשעצוב", שבכתיבתו השתתף אלון אולארצ'יק.
לאלבומו של אריק איינשטיין "יש בי אהבה" מ-1995 כתב שטרית את מילות השיר "בגללך", שהלחין ארקדי דוכין.
לאחר אלבום הופעה שיצא ב-1996 התפרקה להקת החברים של נטאשה. בשנת 2008 חזרה הלהקה להופיע.
חיים אישיים

שטרית נשוי לאמנית והמוזיקאית תמי ענבר, ואב לשלושה. הוא מתגורר בתל אביב.
דיסקוגרפיה > אלבומי אולפן

אחלהזאורים (במשותף עם ארקדי דוכין) (1993) - שירי ילדים
מסמרים ונוצות (1998)
סנטיאגו דה קובה (2001)
שלהי קיץ (2005)
אלמליח-לרוז-שטרית (עם ליאור אלמליח וחיים לרוז) (2009) - פיוטים
מיכה שטרית (2011)
דיסקוגרפיה > עם החברים של נטאשה

לדיסקוגרפיה של החברים של נטאשה ראו: החברים של נטאשה
לקריאה נוספת

ניסים קלדרון, נטאשה, אישה במרחקים: על "החברים של נטאשה" ועל מיכה שטרית, אלפיים 33, עם עובד, תשס"ט, עמ' 220-249
הערות שוליים

↑  החברים של נטאשה – החברים של נטאשה, 1989 בבלוג "סיפור, כיסוי. סיפורן של עטיפות האלבומים הישראלים", 22 ביוני 2012
↑  ניוזזז, מיכה שטרית וניר שפריר מביאים את בשורת הסינגלים לפיצוציות, אתר עיתון תל אביב, ארכיון 27.11.1998 | ארכיון האינטרנט
↑  אליאב גולדפריד, שיקום מרצון, באתר ynet, 4 בפברואר 2005
↑  עמוס אורן, תעלומה סביב אלבומו החדש של אריק איינשטיין, באתר ynet, 13 בנובמבר 2001
↑  שירי לב-ארי, קשה, אז שרים, באתר הארץ, 12 באפריל 2002
↑  ynet, השיר האחרון, באתר ynet, 12 במאי 2006
↑  ישראל היום, כשמיכה שטרית פגש את רועי חסן, 20 בדצמבר 2017
↑  וואלה! תרבות‏, צפו: מיכה שטרית חוגג 20 שנה ל"מסמרים ונוצות" ומבצע את "טבריה", באתר וואלה, 17 במאי 2018
↑  "לפני 20 שנה הוצאתי את מסמרים ונוצות...", מדף הפייסבוק של מיכה שטרית
↑  פוסט של מיכה שטרית עם הרקע לעבודה על השיר, בדף הפייסבוק של מיכה שטרית
↑  עמית אטיאס, ‏עברי לידר הוציא אלבום חדש, ורשימת האורחים מפתיעה למדי, באתר ‏מאקו‏, 19 בדצמבר 2024
↑  מאיה נחום שחל, מיכה שטרית: "חסר לי קצת חוסר אחריות", באתר כלכליסט, 9 בנובמבר 2021
| --- | --- |
בקרת זהויות :  NLI: 987007300249005171  ISNI: 0000 0000 7087 8100  MusicBrainz: 4c10d42f-613c-44e5-8d66-9cf15574cf44  VIAF: 97325091   WorldCat (עם VIAF): 97325091
Nostalgia

Nostalgia (בעברית: "נוסטלגיה") הוא אלבום האולפן החמישי של הראפר והזמר האמריקאי רוד וייב . הוא יצא דרך אלמו רקורדס ב-15 בספטמבר 2023. האלבום מכיל שיתופי פעולה עם ווט (אנ'), 21 סבאג' וסיידי ג'ין (אנ') . הוא קודם על ידי חמישה סינגלים: "Fight the Feeling",‏ "Call Your Friends",‏ "Come See Me"‏, "Boiz Don't Cry" ו-"Checkmate".
רקע וקידום

רוד וייב הוציא את הסינגל המוביל של האלבום, "Fight the Feeling", ב-31 במרץ 2023. השיר עורר תגובות שליליות מאנשים שסברו שהמוזיקה שלו הפכה ל"רגשית מדי". עם זאת, הוא טען שכתב את השיר כשחשב על שונאיו. ב-16 באוגוסט 2023, רוד הכריז על האלבום והוציא את הסינגל השני "Call Your Friends" יומיים לאחר מכן. הוא גם התייחס לטענות שהזיז את תאריך היציאה מספר פעמים בעבר, ואמר שזו הפעם הראשונה שהוא מזכיר תאריך כלשהו. ב-11 בספטמבר הכריז רוד על סיבוב ההופעות "Nostalgia Tour", סיבוב הופעות בצפון אמריקה לאלבום שאמור להתקיים מאוקטובר עד דצמבר 2023. סיבוב ההופעות בן 35 המופעים בצפון אמריקה יכלול אורחים מיוחדים: ארי לנוקס, Toosii, ג'י הרבו (אנ') ו-Eelmatic.
הופעה מסחרית

בארצות הברית, האלבום הופיע לראשונה בראש מצעד הבילבורד 200, והרוויח 137,000 יחידות שקולות לאלבום (כולל 1,500 במכירות טהורות) בשבוע הראשון. זה הפך לאלבום השלישי של וייב שהגיע לראש המצעד, ולשישי שהגיע לעשירייה הפותחת. האלבום גם צבר סך של 187.51 מיליון השמעות לפי דרישה של שיריו. בשבוע השני שלו, האלבום נשאר במקום הראשון במצעד, וצבר עוד 88,000 יחידות, הפרש של 500 יחידות מעל האלבום הקרוב ביותר, Guts של אוליביה רודריגו.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס המוזיקה של בילבורד | 12 בדצמבר 2024 | אלבום ראפ מוביל | מועמדות |  |
רשימת רצועות

| מס' | שם | כותב(ים) | משך |
| --- | --- | --- | --- |
| 1. | Nostalgia (עם ווט)   | רודריוס גרין, קלי זוטראו, ג'ו ואלה ולי ספייט השלישי | 2:43 |
| 2. | Long Journey  | רודריוס גרין, בריאן ביצ'לי, דניאל ווסקובויניק, קמרון הולמס ופדור זומרפלד | 3:05 |
| 3. | Call Your Friends  | רודריוס גרין, בריאן ביצ'לי, ריאן בבולו ואוון מקוי | 2:33 |
| 4. | HG4  | רודריוס גרין, בריאן ביצ'לי, דייוויד קברל ובריילן רמברט | 2:00 |
| 5. | Come See Me  | רודריוס גרין וגבריאל לוקאס | 3:10 |
| 6. | Crazy  | רודריוס גרין, ריאן הארוד, בריאן ביצ'לי, אנתוני וילנה, היילי ויליאמס וטיילור יורק | 2:10 |
| 7. | Love for a Thug  | רודריוס גרין ובריאן ביצ'לי | 3:04 |
| 8. | Checkmate  | רודריוס גרין, בריאן ביצ'לי, קמרון הולמס וג'ונאס גומדאל | 3:17 |
| 9. | Fight the Feeling  | רודריוס גרין, בריאן ביצ'לי, סויאטה אמין, דניאל ינואן אלדז לינדר ואבסון קלוזיל | 2:40 |
| 10. | Turks & Caicos (בהשתתפות 21 סבאג')   | רודריוס גרין, שעיה אברהם-ג'וזף ופיליפ אדטומבי | 3:23 |
| 11. | Boyz Don't Cry  | רודריוס גרין, בריאן ביצ'לי ואריק טוד-וויליאמס | 2:46 |
| 12. | Pass You By  | רודריוס גרין, ווילי בירד ובן בול | 3:12 |
| 13. | Great Gatsby  | רודריוס גרין, תומאס הורטון, אנטוניו ראמוס, ג'וזף בוידן, פליקס גוברטס וג'ורג'יה בוידן | 2:26 |
| 14. | Keep It G  | רודריוס גרין, תומאס הורטון, אנטוניו ראמוס וסטרלינג ואן ריינולדס | 4:00 |
| 15. | Love Story/Interlude  | רודריוס גרין, בריאן ביצ'לי, ווילי בירד, קמרון הולמס, בנג'מין האבל ובן בול | 5:16 |
| 16. | Rap Beef  | רודריוס גרין, בן בול וווילי בירד | 3:28 |
| 17. | Back Lit  | רודריוס גרין, רונלד ספנס ג'וניור וג'ייקוב סקלבר | 2:58 |
| 18. | 2018 (עם סיידי ג'ין)   | רודריוס גרין, סיידי וילקוקס ולי ספייט השלישי | 3:14 |
| משך כולל: | משך כולל: | משך כולל: | 55:25 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד אלבומי ה-Hitseekers האוסטרלי | 6 |
|  ארצות הברית | בילבורד 200 | 1 |
|  ארצות הברית | מצעד אלבומי הסטרימינג | 4 |
|  ארצות הברית | מצעד אלבומי ה-R&B/היפ-הופ | 1 |
|  הממלכה המאוחדת | מצעד האלבומים הבריטי | 46 |
|  ניו זילנד | המצעד הניו זילנדי הרשמי | 18 |
|  קנדה | מצעד האלבומים הקנדי | 29 |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 156 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 25 |
|  ארצות הברית | מצעד אלבומי הסטרימינג | 34 |
|  ארצות הברית | מצעד אלבומי ה-R&B/היפ-הופ | 6 |
|  ארצות הברית | מצעד אלבומי הראפ | 10 |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | פלטינה | 1,000,000 |
סיכום
| בכל העולם | — | 1,000,000 |
קישורי אלבומים

מידע על האלבום Nostalgia באתר MusicBrainz
הערות שוליים

↑  Grant, Noah (3 באפריל 2023). "Rod Wave Says His Music Is Not "Too Emotional"". HotNewHipHop. נבדק ב-13 בספטמבר 2023. {{cite web}}:  (עזרה)
↑  Kearns, Sarah (19 באוגוסט 2023). "St. Petersburg Rapper Rod Wave Announces New Album 'Nostalgia'". Hypebeast. נבדק ב-13 בספטמבר 2023. {{cite web}}:  (עזרה)
↑  Trapp, Malcolm (17 באוגוסט 2023). "Rod Wave Announces Release Date For New Album 'Nostalgia'". Rap-Up. נבדק ב-13 בספטמבר 2023. {{cite web}}:  (עזרה)
↑  Alexandria, Lavender (17 באוגוסט 2023). "Rod Wave Reveals Artwork And Release Date For New Album". HotNewHipHop. נבדק ב-13 בספטמבר 2023. {{cite web}}:  (עזרה)
↑  Pearis, Bill (11 בספטמבר 2023). "Tour news: Rod Wave, Joe Russo's Almost Dead, The Mars Volta, Natural Wonder Beauty Concept, more". BrooklynVegan. נבדק ב-13 בספטמבר 2023. {{cite web}}:  (עזרה)
↑  Trapp, Malcolm (11 בספטמבר 2023). "Rod Wave Announces "Nostalgia Tour" With Ari Lennox, G Herbo, And Toosii". Rap-Up. נבדק ב-13 בספטמבר 2023. {{cite web}}:  (עזרה)
↑  Katie Atkinson, Here Are the 2024 Billboard Music Awards Winners: Full List, Billboard, ‏2024-12-13 (באנגלית אמריקאית)
↑  The ARIA Report: Week Commencing 2 October 2023, The ARIA Report, כרך 1752, איגוד תעשיית ההקלטות האוסטרלי, 2 באוקטובר 2023, עמ' 25
↑  Billboard 200™, Billboard, ‏30 בספטמבר 2023 (באנגלית אמריקאית)
↑  Top R&B/Hip-Hop Albums, Billboard, ‏30 בספטמבר 2023 (באנגלית אמריקאית)
↑  Official Albums Chart Top 100, חברת המצעדים הרשמית, ‏22 בספטמבר 2023
↑  Official Top 40 Albums, מצעד המוזיקה הרשמי של ניו זילנד (באנגלית)
↑  Billboard Canadian Albums, Billboard, ‏30 בספטמבר 2023 (באנגלית אמריקאית)
↑  Billboard 200 Albums, Billboard, ‏2023 (באנגלית אמריקאית)
↑  Year-end Charts – Billboard 200 Albums, בילבורד, ‏2024
↑  Year-end Charts – Top Streaming Albums, בילבורד, ‏2024
↑  Year-end Charts – Top R&B/Hip-Hop Albums, בילבורד, ‏2024
↑  Year-end Charts – Top Rap Albums, בילבורד, ‏2024
↑  Gold & Platinum, RIAA (באנגלית אמריקאית)
| --- | --- |
בקרת זהויות :  MusicBrainz release group: dca5c185-009b-4125-a617-91ad79c2129a
Barbie World

"Barbie World" הוא שיר של הראפרית הטרינידדית ניקי מינאז' והראפרית האמריקאית אייס ספייס, מתוך Barbie: The Album, פסקול סרט הקולנוע "ברבי" (2023). הוא יצא לאור באמצעות אטלנטיק רקורדס, 10K פרוג'קטס וקפיטול רקורדס כסינגל השני מתוך הפסקול ב-23 ביוני 2023, ונשלח לתחנות הרדיו בארצות הברית ב-27 ביוני 2023. השיר מכיל דגימה מתוך הסינגל "Barbie Girl" מ-1997 של להקת היורופופ הדנית אקווה, שזכתה לקרדיט כאמן משתתף וככותבי השיר. השיר נכנס למקום השביעי בבילבורד הוט 100, והפך לשיר ה-23 של מינאז', הרביעי של אייס ספייס והשני של אקווה בעשירייה הפותחת.
רקע

בשנת 1997, הלהקה הדנית-נורווגית אקווה פרסמה את "Barbie Girl", שיר על שתי בובות שיוצרו על ידי חברת הצעצועים מאטל בשם ברבי וקן. השיר זכה להצלחה עצומה, והביא את הלהקה לתהילה עולמית. עם זאת, חברת מאטל הגיבה בשלילה לשיר ותבעה את חברת התקליטים MCA רקורדס, בטענה שהלהקה הפרה את הסימן המסחרי שלה ואופיו המיני המרומז של מילות השיר הכתים את המוניטין של החברה כמותג ידידותי לילדים.
מאז תחילת הקריירה שלה, הראפרית ניקי מינאז' הפכה את בובת הברבי לחלק משמעותי מהתדמית הציבורית שלה. היבט ידוע של האומנות שלה הוא השימוש שלה בסוגים שונים של אלטר אגו, שאחד מהם נקרא Harajuku Barbie. באמצעיות האלטר אגו הזה, מינאז' הציגה את הצד הנשי, המתמצא באופנה עם פאות, איפור וציפורניים בצבעים בהירים. תדמית ה"ברבי" של מינאז' באה על ידי ביטוי אף בשמו של בסיס המעריצים שלה, ה-"Barbz", שנגזר משמו של האלטר אגו. חברת מאטל פנתה למינאז' פעם אחת ועבדה עמה על בובה בהתאמה אישית בהשראת האלטר אגו שלה שנמכרה במכירה פומבית עבורארגון צדקה לאנשים שנפגעו מאיידס.
יצירת סרט לייב אקשן לברבי היה מאמץ שחברת מאטל ניסתה ליישם במשך למעלה מ-10 שנים, בניסיונות כושלים רבים. בניסיונה האחרון, החברה שיתפה פעולה עם אולפני האחים וורנר עד תחילת 2019 כדי ליצור סרט בו תככב השחקנית מרגו רובי. ההפקה החלה במרץ 2022; דיונים ראשוניים לפסקול החלו ארבעה חודשים לאחר מכן. Barbie: The Album, בהפקתו בפועל של מארק רונסון, נועד להכיל סגנונות שונים של מוזיקת פופ עכשווית, כדוגמת דאנס, קיי-פופ, דריל ורגאטון.
הוצאה

באפריל 2022, הוגרז כי סרט הלייב אקשן של ברבי ייצא לאקרנים ב-21 ביולי 2023. במאי 2023, הטריילר השני של הסרט פורסם, והוא כלל קטע קצר מתוך שיר חדש בביצוע מינאז'. מעריצים ברשתות החברתיות סברו כי זהו רמיקס לשיר "Barbie Girl". ב-25 במאי, הוכרז על הפסקול הרשמי של הסרט, Barbie: The Album. מינאז' והראפרית אייס ספייס נחשפו בין האמנים שיבצעו שירים מקוריים חדשים באלבום. לאחר חשיפת רשימת הרצועות, אושר כי שיר זה הוא שיתוף פעולה בין מינאז' לאייס ספייס בשם "Barbie World".
ב-10 ביוני, שתי הראפריות הכריזו על צאתו של השיר ב-23 ביוני 2023, כסינגל הרביעי מתוך פסקול הסרט. מינאז' חשפה את "Barbie World" פעמיים ברשתות החברתיות שלה, ב-12 וב-22 ביוני. זה שיתוף הפעולה השני בין שתי הראפריות והמפיק RiotUSA, לאחר הרמיקס ל-"Princess Diana" (2023).
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 6 |  |
|  אוסטריה | Ö3 אוסטריה טופ 40‏ | 12 |  |
|  אוסטרליה | מצעד הסינגלים האוסטרלי | 3 |  |
|  איסלנד | הפלייליסט | 11 |  |
|  איטליה | מצעד הסינגלים האיטלקי | 57 |  |
|  אירלנד | מצעד הסינגלים האירי | 6 |  |
|  ארצות הברית | בילבורד הוט 100 | 7 |  |
|  ארצות הברית | מצעד שירי ה-R&B/היפ הופ | 3 |  |
|  ארצות הברית | מצעד 40 שירי המיינסטרים | 23 |  |
|  ארצות הברית | מצעד השירים הקצביים | 9 |  |
|  גרמניה | GfK – טופ 100 | 10 |  |
|  דנמרק | היטליסטן | 9 |  |
|  הולנד | מצעד 40 הסינגלים ההולנדיים | 44 |  |
|  הממלכה המאוחדת | מצעד הסינגלים הבריטי | 4 |  |
|  ולוניה | אולטראטופ 40 | 42 |  |
|  יוון | IFPI Greece | 6 |  |
|  ישראל | מדיה פורסט ישראל | – |  |
|  ישראל | המצעד הרשמי של גלגלצ – בינלאומי | 4 |  |
|  ישראל | היטליסט | 54 |  |
|  לוקסמבורג | בילבורד | 12 |  |
|  לטביה | לטביה טופ 40 | 18 |  |
|  ליטא | AGATA | 29 |  |
|  נורווגיה | VG-lista | 8 |  |
|  ניו זילנד | המצעד הניו זילנדי הרשמי | 3 |  |
|  סינגפור | RIAS | 13 |  |
|  סלובקיה | ČNS IFPI | 31 |  |
|  פורטוגל | מצעד הסינגלים הפורטוגזי | 49 |  |
|  פינלנד | המצעדים הפיניים הרשמיים | 18 |  |
|  צרפת | SNEP | 19 |  |
|  קנדה | קנדה הוט 100 | 7 |  |
|  שוודיה | סוורייטופליסטן | 13 |  |
|  שווייץ | המצעד השווייצרי | 11 |  |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 123 |  |
|  עולמי | בילבורד גלובל ללא ארצות הברית | 151 |  |
|  ארצות הברית | בילבורד הוט 100 | 46 |  |
|  ארצות הברית | מצעד שירי הסטרימינג | 41 |  |
|  ארצות הברית | מצעד שירי הרדיו | 38 |  |
|  ארצות הברית | מצעד השירים הדיגיטליים | 27 |  |
|  ארצות הברית | מצעד הפופ איירפליי | 30 |  |
|  ישראל | המצעד הבינלאומי השנתי של גלגלצ | 16 |  |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  ארצות הברית | מצעד שירי ה-R&B/היפ-הופ | 68 |  |
|  ארצות הברית | מצעד שירי הראפ | 46 |  |
דאבוס

דָּאבוֹס (בגרמנית: Davos, ברומאנש: Tavau) היא עיר בקנטון גראובינדן, שבמזרח שווייץ, בקרבת הגבול עם אוסטריה. העיר נחשבת לגבוהה ביותר באירופה. ליד העיר זורם נהר לנדוואסר.
דאבוס ידועה בעיקר בזכות כנס הפורום הכלכלי העולמי הנערך בה מדי שנה מאז 1971, ואתר הסקי הגדול שסביבה, המשותף לה ולעיירה קלוסטרס (Klosters). עוד מתקיימים בעיר טורניר ההוקי קרח גביע שפנגלר וכנסים נוספים הנערכים במרכז הקונגרסים, בו מתכנס הפורום הכלכלי העולמי.
דאבוס מוכרת גם בשל ספרו של תומאס מאן "הר הקסמים" שעלילתו מתרחשת בפסגת ההר המושלג בדאבוס.
דאבוס התחרתה על אירוח אולימפיאדת החורף של 1928 אך המשחקים התקיימו בסופו של דבר בסנט מוריץ הסמוכה.
יהדות דאבוס

מעל מאה שנים קיים בנין קהילה יהודית בשם "אתניא" במקום בית כנסת, מקווה, ובית מרפא. עד מלחמת העולם השנייה שימש לחולי שחפת, בהמשך ארגונים שונים לחולי עור ונשימה הפעילו את המקום לסירוגין.
בדאבוס נפתחה ישיבה גבוהה חסידית החל מתקופת הקורונה, מחודש אייר תש"פ. בישיבה, בראשות הרב אליהו חיים שטרנבוך,הרב שמואל שפירא והרב מיכאל אריה רנד, בה למדו כ-70 תלמידים, בעיקר מאירופה. הישיבה התקיימה במלון קרסטה, ולאחר מכן הישיבה נסגרה.[דרוש מקור]
בימי חודש אב (בין הזמנים) נופשים בעיר אלפים רבים של חרדים, בעיקר מבלגיה אנגליה וישראל. בזמן זה מתקיימים מספר בתי כנסת, מנינים רבים ושיעורי תפילה, וגם מכירת אוכל לשבת.
מחוץ לדאבוס קיים בית עלמין יהודי.
דאבוס בחורף
אפרים פישל רבינוביץ

| --- | --- |

 לידה:  כ"ה בכסלו תרפ"ה
 פטירה:  ט"ו בסיוון תשס"ה (בגיל 80)
 
עם רבי יעקב אריה מיליקובסקי האדמו"ר מאמשינוב
הרב אפרים פישל רבינוביץ (כ"ה בכסלו תרפ"ה, 22 בנובמבר 1924 – ט"ו בסיוון תשס"ה, 22 ביוני 2005) היה ראש מתיבתא תפארת ישראל רוז'ין של חסידות בויאן וחבר מועצת גדולי התורה של אגודת ישראל.
תולדות חייו

נולד בעיר העתיקה בירושלים לרב אריה מרדכי רבינוביץ, חסיד בויאן, ולבת שבע. אביו היה נינו של האדמו"ר רבי יהושע אשר מפוריסוב, בנו של "היהודי הקדוש" מפשיסחה. אמו הייתה בתו של הרב בנימין יהודה לייב ברנשטיין, ראש ישיבת חיי עולם. היה חתנו של הרב משה אהרן סגל.
בשנות ה-60 נקרא לכהן בראשות ישיבת טאש בקריית טאש שבקנדה. בשנת תשל"ט חזר לישראל ומונה כראש מתיבתא תפארת ישראל, של חסידות בויאן. בשנת תשמ"ט מונה לחבר מועצת גדולי התורה של אגודת ישראל. כיהן כרב קהילת צ'ורטקוב באנטוורפן, והיה נוסע לשם בחגי ישראל.
מספר חודשים לפני פטירתו תמך בחוק יישום תוכנית ההתנתקות (יחד עם האדמו"ר מגור והאדמו"ר ממודז'יץ)[דרוש מקור].